**OBEC VEĽKÝ LAPÁŠ**

**Obecný úrad Veľký Lapáš 488, 951 04 Veľký Lapáš**



**Všeobecné záväzné nariadenie obce Veľký Lapáš (návrh)**

**číslo 4/2019/02**

**o miestnych daniach a miestnom poplatku za komunálne odpady drobné stavebné odpady**

**VZN schválené OZ vo Veľkom Lapáši dňa: uznesením č.: xx/2019**

VZN vyvesené na úradnej tabuli obce dňa: 28.11.2019

Vyhodnotenie pripomienok k návrhu VZN:

**VZN nadobúda účinnosť dňom:**

Obec Veľký Lapáš v súlade s ustanovením § 6 ods.2 zákona SNR č.369/1990 Zb. o obecnom zriadení v znení neskorších predpisov a ustanoveniami § 7 ods.4, 5, a 6, § 8 ods. 2 a 4, § 12 ods.2 a 3, § 16 ods.2 a 3, § 17 ods. 2, 3, 4 a 7, § 29, § 36, § 43, § 51, § 59, § 77 ods. 5, § 79 ods. 2, § 81 ods. 2, § 82 a § 83, § 98, § 98b § 99e ods. 9, § 99g a § 103 ods. 5 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov vydáva

**VŠEOBECNE ZÁVÄZNÉ NARIADENIE OBCE**

**O MIESTNYCH DANIACH a miestnom poplatku za komunálne odpady a drobné stavebné odpady**

**P R V Á Č A S Ť**

### Článok 1

## Všeobecné ustanovenie

 Obecné zastupiteľstvo vo Veľlkom Lapáši podľa § 11 ods. 4 písm. d) zákona číslo 369/1990 Zb. o obecnom zriadení v znení neskorších predpisov rozhodlo, že v nadväznosti na § 98 zákona č.582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov (ďalej len „zákon č. 582/2004 Z. z.“) zavádza s účinnosťou od 1.1.2020 miestne dane a miestny poplatok za komunálne odpady a drobné stavebné odpady pre obec Veľký Lapáš. 2.

### Článok 2

**Rozsah pôsobnosti**

Toto všeobecne záväzné nariadenie sa vzťahuje na celé katastrálne územie obce Veľký Lapáš.

### Článok 3

**Zdaňovacie obdobie**

Zdaňovacím obdobím miestnych daní uvedených v čl. 4 písm. a), b), e), f) je kalendárny rok.

### Článok 4

## Vymedzenie druhov miestnych daní

1. Obec Veľký Lapáš na spravovanom území ukladá tieto miestne dane:
	1. daň z nehnuteľností,
	2. daň za psa,
	3. daň za užívanie verejného priestranstva,
	4. daň za ubytovanie,
	5. daň za predajné automaty,
	6. daň za jadrové zariadenie.

1. Obec Veľký Lapáš na spravovanom území ukladá miestny poplatok za komunálne odpady a drobné stavebné odpady.

**D R U H Á Č A S Ť**

**Daň z nehnuteľností**

**D a ň z  p o z e m k o v**

###### Článok 5

**Základ dane**

1. Základom dane z pozemkov pre pozemky druhu orná pôda, chmeľnice, vinice, ovocné sady a trvalé trávne porasty je hodnota pozemku bez porastov určená vynásobením výmery pozemkov v m2 a hodnoty pôdy za 1 m2 uvedenej v prílohe č. 1 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady. V katastrálnom území obce Veľký Lapáš je v zmysle vyššie citovanej prílohy zákona č. 582/2004 Z.z. hodnota ornej pôdy 0,6107 €/m2 a hodnota trvalých trávnych porastov je 0,1404 €/m2.
2. Základom dane z pozemkov pre lesné pozemky, na ktorých sú hospodárske lesy, rybníky s chovom rýb a ostatné hospodársky využívané vodné plochy je hodnota pozemku určená vynásobením výmery pozemkov v m2 a hodnoty pozemku zistenej na 1 m2 podľa zákona č. 382/2004 Z.z. o znalcoch, tlmočníkoch a prekladateľoch a o zmene a doplnení niektorých zákonov a vyhlášky Ministerstva spravodlivosti SR č. 492/2004 Z.z. o stanovení všeobecnej hodnoty majetku.
3. Základom dane z pozemkov pre pozemky druhu záhrada, zastavané plochy a nádvoria, stavebné pozemky a ostatné plochy je hodnota pozemku určená vynásobením výmery pozemkov v m2 a hodnoty pozemkov za 1 m2 uvedenej v prílohe č. 2 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady. V katastrálnom území obce Veľký Lapáš je v zmysle vyššie citovanej prílohy zákona č. 582/2004 Z.z. hodnota pozemkov druhu záhrady, zastavané plochy a nádvoria a ostatné plochy 1,85 €/m2 a hodnota stavebných pozemkov je 18,58 €/m2.

###### Článok 6

**Sadzba dane**

1. Ročná sadzba dane z pozemkov sa ustanovuje nasledovne:
2. orná pôda, vinice, ovocné sady, trvalé trávne porasty – 0,65 % zo základu dane,
3. záhrady – 0,60 % zo základu dane,
4. zastavané plochy a nádvoria, ostatné plochy – 0,60 % zo základu dane
5. lesné pozemky, na ktorých sú hospodárske lesy, rybníky s chovom rýb a ostatné hospodársky využívané vodné plochy – 0,60 % zo základu dane,
6. stavebné pozemky – 0,50 % zo základu dane.

Na akomkoľvek druhu pozemkov, ak je na ňom umiestnená fotovoltaická elektráreň – 1,50 % zo základu dane.

**D a ň z o  s t a v i e b**

###### Článok 7

**Základ dane**

Základom dane zo stavieb je výmera zastavanej plochy v m2. Zastavanou plochou sa rozumie pôdorys stavby na úrovni najrozsiahlejšej nadzemnej časti stavby.

Článok 8

**Sadzba dane**

1. Ročná sadzba dane zo stavieb za každý aj začatý m2 zastavanej plochy sa ustanovuje nasledovne:
	1. stavby na bývanie a drobné stavby, ktoré majú doplnkovú funkciu pre hlavnú stavbu – 0,10 Eur/m2
	2. stavby na pôdohospodársku produkciu, skleníky, stavby využívané na skladovanie vlastnej pôdohospodárskej produkcie, stavby pre vodné hospodárstvo, okrem stavieb na administratívu – 0,25 Eur/m2
	3. chaty a stavby na individuálnu rekreáciu – 0,30 Eur/m2
	4. stavby samostatne stojacich garáží a stavieb určených na tieto účely – 0,25 Eur/m2
	5. priemyselné stavby a stavby slúžiace ener- getike , stavby slúžiace stavebníctvu okrem stavieb na skladovanie a administratívu – 0,40 Eur/m2
	6. stavby na ostatnú podnikateľskú a zárob- kovú činnosť, skladovanie a administratívu – 0,60 Eur/m2
	7. z ostatných stavieb – 0,33 Eur/m2

1. Pri viacpodlažných stavbách správca dane určuje príplatok za podlažie 0,05 Eur za každý aj začatý m2 zastavanej plochy za každé ďalšie nadzemné podlažie okrem prvého nadzemného podlažia.

**D a ň z  b y t o v**

###### Článok 9

**Základ dane**

Základom dane z bytov je výmera podlahovej plochy bytu alebo nebytového priestoru v m2.

###### Článok 10

**Sadzba dane**

1. Ročná sadzba dane z bytov za každý aj začatý m2 podlahovej plochy bytu a nebytového priestoru sa ustanovuje na 0,10 Eur.

**SPOLOČNÉ USTANOVENIA PRE DAŇ Z NEHNUTEĽNOSTÍ**

###### Článok 11

**Oslobodenie od dane a zníženie dane**

Správca dane ustanovuje zníženie dane (§ 17 ods. 2, ods. 3 zákona č. 582/2004 Z.z.):

1. o 50 % z pozemkov vo vlastníctve občanov starších ako 75 rokov, držiteľov preukazu fyzickej osoby s ťažkým zdravotným postihnutím alebo držiteľov preukazu fyzickej osoby s ťažkým zdravotným postihnutím so sprievodcom, ak tieto pozemky slúžia výhradne na ich osobnú potrebu,
2. o 50 % zo stavieb na bývanie a bytov vo vlastníctve občanov starších ako 75 rokov, držiteľov preukazu fyzickej osoby s ťažkým zdravotným postihnutím alebo držiteľov preukazu fyzickej osoby s ťažkým zdravotným postihnutím so sprievodcom, ktoré slúžia na ich trvalé bývanie
3. o 50 % z garáží vo vlastníctve občanov nad 75 rokov, držiteľov preukazu fyzickej osoby s ťažkým zdravotným postihnutím alebo držiteľov preukazu fyzickej osoby s ťažkým zdravotným postihnutím so sprievodcom, ktoré slúžia pre motorové vozidlá používané na ich dopravu.

 Pri súbehu zníženia dane sa uplatní zníženie dane výhodnejšie pre daňovníka.

 Daňovník uplatní nárok na zníženie dane podaním priznania k dani z nehnuteľností alebo čiastkového priznania na to zdaňovacie obdobie, na ktoré mu prvýkrát vzniká nárok na zníženie dane, najneskôr do 31. januára zdaňovacieho obdobia, inak nárok na zníženie na príslušné zdaňovacie obdobie zaniká. Súčasťou podaného priznania pre osoby ZŤP bude aj doklad preukazujúci nárok na zníženie dane.

###### Článok 12

**Vyrubenie dane**

 Daň z nehnuteľností vyrubuje správca dane spoločným rozhodnutím spolu s daňou za psa, s daňou za predajné automaty a daňou za nevýherné hracie prístroje podľa stavu k 1. januáru príslušného zdaňovacieho obdobia.

 Správca dane určuje podľa § 99e ods. 9 zákona č. 582/2004 Z. z., že daň z nehnuteľností nižšiu ako 3,00 € vyrubovať nebude.

######  Článok 13

**Platenie dane**

1. Vyrubená daň z nehnuteľností je splatná do 15 dní od nadobudnutia právoplatnosti rozhodnutia, ktorým bola daňovníkovi daň vyrubená.
2. Správca dane určuje platenie vyrubenej dane nasledovne:
	1. ak je vyrubená daň vyššia ako 16,00 Eur, je splatná v jednej splátke do 15 dní od nadobudnutia právoplatnosti rozhodnutia
	2. ak je vyrubená daň vyššia ako 16,00 Eur, môže ju daňovník zaplatiť v troch rovnakých splátkach:
		* + - prvá splátka: do15 dní od nadobudnutia právoplatnosti rozhodnutia
				- druhá splátka: do 30. júna
				- tretia splátka: do 30. septembra
3. Daňovník platí vyrubenú daň obci v hotovosti do pokladne obecného úradu, alebo prevodom na účet obce.

Článok 14

**Vznik a zánik daňovej povinnosti**

1. Daňová povinnosť vzniká 1. januára zdaňo- vacieho obdobia nasledujúceho po zdaňovacom období, v ktorom sa daňovník stal vlastníkom, správcom, nájomcom alebo užívateľom nehnuteľnosti, ktorá je predmetom dane a zaniká 31. decembra zdaňovacieho obdobia, v ktorom daňovníkovi zanikne vlastníctvo, správa, nájom alebo užívanie nehnuteľnosti. Ak sa daňovník stane vlastníkom, správcom, nájomcom alebo užívateľom nehnuteľnosti 1. januára bežného zdaňovacieho obdobia, vzniká daňová povinnosť týmto dňom.
2. Daňové priznanie k dani z nehnuteľností je daňovník povinný podať príslušnému správcovi dane do 31. januára toho zdaňovacieho obdobia, v ktorom mu vznikla daňová povinnosť (výnimkou je nadobudnutie nehnuteľnosti vydražením a dedením).
3. Na zmeny skutočností rozhodujúcich pre daňovú povinnosť, ktoré nastanú v priebehu zdaňovacieho obdobia, sa neprihliada (výnimkou je nadobudnutie nehnuteľnosti vydražením a dedením).
4. V prípade nadobudnutia nehnuteľnosti vydražením v priebehu roka, daňová povinnosť vzniká prvým dňom mesiaca nasledujúceho po dni, v ktorom sa vydražiteľ stal vlastníkom nehnuteľnosti alebo prvým dňom mesiaca nasledujúceho po dni schválenia príklepu súdom. Pri zániku vlastníckych práv vydražením daňová povinnosť zaniká posledným dňom mesiaca, v ktorom zanikli vlastnícke práva k vydraženej nehnuteľnosti.
5. Pri nadobudnutí nehnuteľnosti dedením v priebehu roka daňová povinnosť dedičovi vzniká prvým dňom mesiaca nasledujúceho po dni, v ktorom sa dedič stal vlastníkom nehnuteľnosti na základe právoplatného osvedčenia o dedičstve alebo rozhodnutia o dedičstve.

# T R E T I A  Č A S Ť

Daň za psa

###### Článok 15

**Základ dane**

Základom dane je počet psov.

#### Článok 16

##### Sadzba dane

Správca dane ustanovuje, že sadzba dane za jedného psa a kalendárny rok je 4,00 Eurá.

###### Článok 17

**Vznik a zánik daňovej povinnosti**

######  Daňová povinnosť vzniká prvým dňom kalendárneho mesiaca nasledujúceho po mesiaci, v ktorom sa pes stal predmetom dane podľa § 22 ods. 1 zákona č. 582/2004 Z.z. v znení neskorších predpisov a zaniká posledným dňom mesiaca, v ktorom pes prestal byť predmetom dane.

###### Článok 18

**Platenie dane**

Daňovníci platia poplatok obci v hotovosti do pokladne obecného úradu, alebo prevodom na účet.

Š t v r t á č a s ť

Daň za užívanie verejného priestranstva

Článok 19

Predmet a základ dane

1. Verejným priestranstvom na účely tohto nariadenia sú verejnosti prístupné pozemky vo vlastníctve obce (miestne komunikácie, námestia, chodníky, trhové miestaa všetky verejnosti prístupné priestory v obci, okrem pozemkov, stavieb a priestorov vo vlastníctve fyzických a právnických osôb, alebo ku ktorým majú tieto osoby právo hospodárenia).
2. Osobitným užívaním verejného priestranstva sa rozumie umiestnenie zariadenia slúžiaceho na poskytovanie služieb, umiestnenie stavebného zariadenia, predajného zariadenia, zariadenia cirkusu, zariadenia lunaparku a iných atrakcií, umiestnenie skládky, trvalé parkovanie vozidla mimo stráženého parkoviska a podobne.
3. Základom dane za užívanie verejného priestranstva je výmera užívaného verejného priestranstva v m2 .

Článok 20

Sadzba dane

 Správca dane ustanovuje sadzbu dane za užívanie verejného priestranstva v eurách za každý aj začatý m2 osobitne užívaného verejného priestranstva a každý aj začatý deň nasledovne:

**a) celodenný predaj:** sadzba za 1 m2/1,50 Eur

**b) krátkodobý predaj:** predaj do 3 hodín, sadzba 5,00 Eur aj s vyhlásením v miestnom rozhlase

c) 0,40 Eur/m2 za umiestnenie cirkusu, lunaparku, alebo iných atrakcií

d) 0,10 Eur/m2/deň za umiestnenie skládky materiálu občanov, okrem uhlia a stavebného materiálu počas platnosti stavebného povolenia.

Za ostatné užívanie verejného priestranstva, ktoré nemožno zaradiť do vyššie uvedených skupín sa stanoví najviac 0,40 Eur/m2/deň.

Článok 21

Oznamovacia povinnosť a platenie dane

1. Daňovník je povinný ohlásiť užívanie verejného priestranstva na obecnom úrade pred začatím užívania verejného priestranstva, najneskôr v deň, v ktorom sa má realizovať užívanie verejného priestranstva.
2. Daňovník je povinný ohlásiť obci do 5 dní každú skutočnosť, ktorá má alebo môže mať vplyv na výšku stanovenej dane.
3. Daňovník je povinný bezodkladne oznámiť obci skutočnosť, že osobitné užívanie verejného priestranstva sa skončilo a verejné priestranstvo bolo uvedené do pôvodného stavu.
4. Daňovník pri oznámení vzniku daňovej povinnosti uvádza nasledovné údaje:
	1. svoje meno, priezvisko, adresu trvalého pobytu (prípadne adresu prechodného pobytu); ak je daňovníkom fyzická alebo právnická osoba – podnikateľ, názov alebo obchodné meno, sídlo alebo miesto podnikania, identifikačné číslo (IČO) a daňové identifikačné číslo (DIČ)
	2. názov verejného priestranstva, ktoré chce užívať, dátum začiatku a koniec užívania, účel na ktorý chce verejné priestranstvo užívať a počet m2, ktoré bude užívať.
5. Daňovníci platia poplatok obci:
	1. v hotovosti do pokladne obecného úradu
	2. prevodom na účet, v takom prípade môže daňovník začať užívať verejné priestranstvo až po predložení dokladu o zaplatení.

Článok 22

**Oslobodenie od dane**

Správca dane ustanovuje, že od dane za užívanie verejného priestranstva v prípade splnenia ohlasovacej povinnosti sú oslobodené:

1. spoločenská, kultúrna a športová akcia usporiadaná na verejnom priestranstve bez vstupného alebo akcia, ktorej celý výťažok je určený na charitatívne a verejnoprospešné účely
2. jednorazové užívanie verejného priestranstva občanom obce do 48 hodín
3. za umiestnenie skládky (stavebného materiálu) pri oprave a stavbe rodinného domu na základe už vydaného územného rozhodnutia resp. stavebného povolenia, alebo súhlasu obce pri drobných stavbách (pri nedostatku vlastných priestorov).

**P I A T A  č a s ť**

**Daň za ubytovanie**

###### Článok 23

**Základ dane**

Základom dane je počet prenocovaní.

###### Článok 24

**Sadzba dane**

Správca dane ustanovuje, že sadzba dane na osobu a prenocovanie je 0,66 Eur.

Článok 25

Vyberanie dane

1. Platiteľom dane je prevádzkovateľ zariadenia, ktorý poskytuje odplatné prechodné ubytovanie .
2. Daň za príslušný kalendárny rok je splatná v 4 rovnakých splátkach vždy do 30. dňa prvého mesiaca po skončení príslušného štvrťroka, pričom zostavuje Výkaz dane za ubytovanie za príslušný štvrťrok. Výkaz dane za ubytovanie obsahuje identifikačné údaje platiteľa dane, štvrťrok platenia dane, súhrnné informácie z knihy ubytovaných (t.j. počet ubytovaných, počet prenocovaní), celková suma dane za ubytovanie, podpis a pečiatka platiteľa dane.
3. Platitelia platia poplatok obci v hotovosti do pokladne obecného úradu, alebo prevodom na účet.

###### Článok 26

**Oznamovacia povinnosť a evidencia**

1. Platiteľ je povinný viesť preukaznú evidenciu pre účely kontroly – knihu ubytovaných, ktorú je povinný predložiť k nahliadnutiu pri kontrole pracovníkom správcu poplatku.

V knihe ubytovaných musí viesť platiteľ minimálne tieto údaje:

* 1. meno a priezvisko ubytovaného
	2. číslo občianskeho preukazu alebo cestovného pasu
	3. trvalý pobyt
	4. dátum príchodu a odchodu
	5. počet prenocovaní
1. Platiteľ je povinný v priebehu príslušného zdaňovacieho obdobia oznámiť správcovi dane skutočnosti rozhodujúce pre vznik alebo zánik daňovej povinnosti k dani za ubytovanie a každú zmenu týchto skutočností do 5 dní odo dňa, keď tieto skutočnosti alebo ich zmeny nastali.

**Š I E S T A  č a s ť**

**Daň za predajné automaty**

###### Článok 27

**Základ dane**

Základom dane je počet predajných automatov.

###### Článok 28

**Sadzba dane**

Správca dane ustanovuje, že sadzba dane za jeden predajný automat a kalendárny rok je 50 Eur.

Článok 29

Oznamovacia povinnosť a platenie dane

1. Daňovník je povinný písomne oznámiť vznik daňovej povinnosti správcovi dane do 30 dní od vzniku daňovej povinnosti a v tejto lehote zaplatiť daň na zdaňovacie obdobie alebo pomernú časť dane na zostávajúce mesiace zdaňovacieho obdobia, v ktorom vznikla daňová povinnosť.
2. V ďalších zdaňovacích obdobiach je daň na zdaňovacie obdobie splatná bez vyrubenia do 31. januára tohto zdaňovacieho obdobia.
3. Daňovník v oznámení vzniku, príp. zániku daňovej povinnosti uvádza nasledovné údaje:
	1. identifikačné údaje daňovníka (obchodné meno, sídlo, IČO, DIČ, IČ DPH),
	2. počet a identifikačné čísla predajných automatov pridelené ich výrobcom,
	3. umiestnenie predajného automatu (adresa prevádzky),
	4. dátum uvedenia predajného automatu do prevádzky, príp. vyradenia z prevádzky.
4. Daňovníci platia poplatok obci v hotovosti do pokladne obecného úradu, alebo prevodom na účet.

**SIEDMA  č a s ť**

**Daň za JADROVÉ ZARIADENIA**

#### Článok 30

##### Základ dane

Základom dane je výmera katastrálneho územia obce v m2, ktoré sa nachádza v oblasti ohrozenia jadrovým zariadením.

###### Článok 31

**Sadzba dane**

Sadzba dane je 0,0006 eur za m2.

Článok 32

Vyberanie dane

Daň za jadrové zariadenia vyrubí správca dane do 31. januára zdaňovacieho obdobia za predchádzajúci rok.

Článok 33

Platenie dane

Vyrubená daň za jadrové zariadenie je splatná do 31. marca zdaňovacieho obdobia.

**D E V I A T A  Č A S Ť**

**Miestny poplatok za komunálne odpady a drobné stavebné odpady**

### Článok 34

1. Miestny poplatok za komunálne odpady a drobné stavebné odpady (ďalej len „poplatok“) podľa § 11 ods. 4 písm. e) zákona č. 369/1990 Zb. o obecnom zriadení v znení neskorších predpisov v nadväznosti na zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady sa platí za komunálne odpady a drobné stavebné odpady, ktoré vznikajú na území obce.

 2) Ak ďalej nie je ustanovené inak, poplatok platí poplatník, ktorým je:

a) fyzická osoba, ktorá má v obci trvalý pobyt alebo prechodný pobyt, alebo ktorá je na území obce oprávnená užívať alebo užíva byt, nebytový priestor, pozemnú stavbu alebo jej časť, alebo objekt, ktorý nie je stavbou, alebo záhradu, vinicu, ovocný sad, trvalý trávnatý porast na iný účel ako na podnikanie, pozemok v zastavanom území obce okrem lesného pozemku a pozemku, ktorý je evidovaný v katastri nehnuteľností ako vodná plocha (ďalej len "nehnuteľnosť"),

b) právnická osoba, ktorá je oprávnená užívať alebo užíva nehnuteľnosť nachádzajúcu sa na území obce na iný účel ako na podnikanie,

c) podnikateľ, ktorý je oprávnený užívať alebo užíva nehnuteľnosť nachádzajúcu sa na území obce na účel podnikania.

3) Ak má osoba v obci súčasne trvalý pobyt a prechodný pobyt, poplatok platí iba z dôvodu trvalého pobytu. Ak má osoba v obci trvalý pobyt alebo prechodný pobyt a súčasne je oprávnená užívať alebo užíva nehnuteľnosť na iný účel ako na podnikanie, poplatok platí iba z dôvodu trvalého pobytu alebo prechodného pobytu. Ak má osoba podľa odseku 2 písm. a) v obci trvalý pobyt alebo prechodný pobyt a súčasne je podľa odseku 2 písm. c) fyzickou osobou oprávnenou na podnikanie a miestom podnikania je miesto jej trvalého pobytu alebo prechodného pobytu a v tomto mieste nemá zriadenú prevádzkareň, poplatok platí iba raz z dôvodu trvalého pobytu alebo prechodného pobytu.

4) Ak viacero poplatníkov podľa odseku 2 žije v spoločnej domácnosti, plnenie povinností poplatníka

môže za ostatných členov tejto domácnosti na seba prevziať jeden z nich. Za poplatníka, ktorý nie je spôsobilý na právne úkony v plnom rozsahu, plní povinnosti poplatníka jeho zákonný zástupca, prípadne opatrovník. Povinnosti poplatníka nesmie za iného prevziať alebo plniť osoba, ktorá sa dlhodobo zdržiava mimo územia Slovenskej republiky alebo je nezvestná. Tieto skutočnosti, ako aj ich zmeny je osoba, ktorá za iného plní povinnosti poplatníka, povinná oznámiť obci.

5) Poplatková povinnosť vzniká dňom, ktorým nastane skutočnosť uvedená v odseku 2 tohto ustanovenia. Poplatková povinnosť zaniká dňom, ktorým zanikne skutočnosť zakladajúca vznik poplatkovej povinnosti.

Obec Veľký Lapáš ustanovuje množstvový zber pre právnickú osobu, ktorá je oprávnená užívať , alebo užíva nehnuteľnosť nachádzajúcu sa na území obce na iný účel ako na podnikanie a podnikateľa , ktorý je oprávnený užívať alebo užíva nehnuteľnosť nachádzajúcu sa na území obce Veľký Lapáš na účel podnikania.

### Článok 35

### **Sadzba poplatku**

1. Sadzba poplatku pre fyzickú osobu je 0,0738 Eur/osoba/kalendárny deň,

 t.j. 27,00 Eur/osoba/kalendárny rok.

1. Obec stanovuje pre právnickú osobu, ktorá je oprávnená užívať alebo užíva nehnuteľnosť nachádzajúcu sa na území obce Veľký Lapáš na iný účel ako na podnikanie a podnikateľa, ktorý je oprávnený užívať alebo užíva nehnuteľnosť nachádzajúcu sa na území obce Veľký Lapáš na účel podnikania,
	* + - * poplatok pre poplatníka sa vypočíta ako súčin počtu nádob, objemu zbernej nádoby v litroch, frekvencie odvozov a sadzby,
				* v súlade s §78 ods. 1 písmeno a) zákona 582/2004 Z.z. v znení neskorších predpisov stanovuje obec poplatok 0,0135 Eur/liter komunálneho odpadu.

Frekvencia vývozov je stanovená: 1 x 14 dní, t.j. 26 vývozov za rok.

Obec Veľký Lapáš stanovuje poplatok za jednu smetnú nádobu pri frekvencii 26 vývozov za rok nasledovne:

* + - * + 110 litrová nádoba 38,61 Eur
				+ 120 litrová nádoba 42,12 Eur
				+ 240 litrová nádoba 84,24 Eur
				+ 1100 litrová nádoba 386,10 Eur

### Článok 36

### **Určenie poplatku**

1) Poplatok sa určuje na obdobie jedného kalendárneho roka.

2) Poplatok pre fyzickú osobu sa určuje ako súčin sadzby poplatku a počtu kalendárnych dní v určenom období, počas ktorých má alebo bude mať poplatník podľa článku 2 ods. 2 písm. a) v obci trvalý pobyt alebo prechodný pobyt, alebo počas ktorých nehnuteľnosť užíva alebo je oprávnený ju užívať.

3) Obec Veľký Lapáš určuje poplatok pre množstvový zber ako súčin frekvencie odvozov, sadzby a objemu zbernej nádoby, ktorú poplatník užíva v súlade so zavedeným systémom zberu KO a DSO.

### Článok 37

### **Ohlásenie**

1) Poplatník je povinný v priebehu zdaňovacieho obdobia oznámiť obci vznik poplatkovej povinnosti do 30 dní odo dňa vzniku poplatkovej povinnosti a uviesť:

a) svoje meno, priezvisko, titul, rodné číslo, adresu trvalého/prechodného pobytu (ďalej len "identifikačné údaje"); ak je poplatníkom osoba podľa odseku 2 písm. b) alebo písm. c) názov alebo obchodné meno alebo dodatok obchodného mena, sídlo alebo miesto podnikania, identifikačné číslo (IČO),

b) údaje rozhodujúce na určenie poplatku

c) ak súčasne požaduje zníženie alebo odpustenie poplatku podľa § 82 predložiť aj doklady, ktoré odôvodňujú zníženie alebo odpustenie poplatku.

2) Zmeny skutočností rozhodujúcich na vyrubenie poplatku a zánik poplatkovej povinnosti v priebehu zdaňovacieho obdobia je poplatník povinný oznámiť obci do 30 dní odo dňa, keď tieto nastali.

### Článok 6

### **Vyrubenie poplatku**

Poplatok vyrubí obec Rozhodnutím.

### Článok 38

### **Splatnosť poplatku**

1) Vyrubený poplatok je splatný do 15 dní odo dňa nadobudnutia právoplatnosti rozhodnutia.

### Článok 39

### **Vrátenie, zníženie a odpustenie poplatku**

1) Obec vráti poplatok alebo jeho pomernú časť poplatníkovi, ktorému zanikla povinnosť platiť poplatok v priebehu zdaňovacieho obdobia a preukáže splnenie podmienok na vrátenie poplatku alebo jeho pomernej časti.

2) Obec poplatok odpustí za obdobie, za ktoré poplatník obci preukáže splnenie podmienok na zníženie poplatku alebo odpustenie poplatku a predloží podklady (potvrdenie o prechodnom pobyte a potvrdenie o zaplatení poplatku v mieste prechodného pobytu, potvrdenie z ústavu pre výkon väzby, potvrdenie zo zariadenia sociálnych služieb, povolenie na pobyt v inom štáte, potvrdenie, že sa zdržiava určitú dobu na území iného štátu, resp. fotokópiu vycestovacej doložky, pracovného povolenia a pod.) že viac ako 90 dní v zdaňovacom období sa nezdržiaval alebo nezdržiava na území obce.

Článok 40

**Spoločné ustanovenia**

1. Pri uplatňovaní tohto nariadenia v ďalších prípadoch platia príslušné ustanovenia zák. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov.
2. Obecné zastupiteľstvo vo Veľkom Lapáši sa uznieslo na vydaní VZN č. 4/2019/02 o miestnych daniach a miestnom poplatku za komunálne odpady a drobné stavebné odpady dňa ....................znesením č. xx/2019 a toto VZN nadobúda účinnosť 15. dňom od vyvesenia na úradnej tabuli Obecného úradu vo Veľkom Lapáši dňom .........................
3. Týmto VZN sa ruší VZN zo dňa 12.12.2014, dodatok č. 1/2017 o miestnych daniach a miestnom poplatku za komunálne odpady a drobné stavebné odpady na území obce Veľký Lapáš.

Vo Veľkom Lapáši,: ..............................

**Ing. Katarína Babalová**

**starostka obce**